ADMINISTRACINĖS PASLAUGOS TEIKIMO APRAŠYMAS

DĖL VIENKARTINĖS LICENCIJOS VERSTIS MAŽMENINE PREKYBA ALKOHOLINIAIS GĖRIMAIS IŠDAVIMO

	Administracinės paslaugos pavadinimas
	Vienkartinės licencijos verstis mažmenine prekyba alkoholiniais gėrimais išdavimas

	Administracinės paslaugos kodas
	07-07
PASA00001

	Administracinės paslaugos aprašymo versija ir jos sukūrimo data
	6 versija 
2025-10- 

	Administracinės paslaugos gavėjo (asmens, siekiančio gauti paslaugą) tipas
	Verslo subjektai

	Funkcija, kurią vykdant teikiama administracinė paslauga
	Savarankiška funkcija 

	Administracinės paslaugos apibūdinimas
	Paslauga teikiama asmenims, norintiems verstis mažmenine prekyba alkoholiniais gėrimais.

Vienkartinės licencijos gali būti išduodamos ir teisę verstis mažmenine prekyba atitinkamų grupių alkoholiniais gėrimais turinčioms įmonėms, Europos juridiniams asmenims ir jų filialams.

Išduodamos šių rūšių vienkartinės licencijos verstis mažmenine prekyba alkoholiniais gėrimais:
1. verstis mažmenine prekyba alkoholiniais gėrimais parodose ir mugėse, rengiamose stacionariuose pastatuose;
2. verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurių tūrinė etilo alkoholio koncentracija neviršija 8,5 procento, sporto renginiuose;
3. verstis mažmenine prekyba alkoholiniais gėrimais, kurių tūrinė etilo alkoholio koncentracija neviršija 15 procentų, mugėse ir masiniuose renginiuose, išskyrus sporto renginius.

Vienkartinės licencijos verstis mažmenine prekyba alkoholiniais gėrimais išduodamos ne ilgesniam kaip renginio trukmės laikui.

Paraiška gali būti pateikiama: raštu (tiesiogiai asmeniui ar jo atstovui atvykus į Savivaldybės administraciją (J. Basanavičiaus a. 1, Marijampolė), atsiuntus prašymą paštu ar per pasiuntinį), per Paslaugų ir gaminių kontaktinį centrą arba elektroniniu būdu – (per Elektroninių valdžios vartų portalą - www.epaslaugos.lt). 

	Administracinės paslaugos rezultatas
	Išduota vienkartinė licencija verstis mažmenine prekyba alkoholiniais gėrimais arba raštas apie neigiamą sprendimą dėl vienkartinės licencijos išdavimo.

	Teisės aktai, reglamentuojantys administracinės paslaugos teikimą
	Lietuvos Respublikos alkoholio kontrolės įstatymas https://e-seimas.lrs.lt/portal/legalAct/lt/TAD/TAIS.17752/asr

	
	Lietuvos Respublikos rinkliavų įstatymas
https://e-seimas.lrs.lt/portal/legalAct/lt/TAD/TAIS.103713/asr

	
	Lietuvos Respublikos Vyriausybės 2004 m. gegužės 20 d. nutarimas Nr. 618 „Dėl didmeninės ir mažmeninės prekybos alkoholio produktais licencijavimo taisyklių ir mažmeninės prekybos alkoholiniais gėrimais prekybos ir viešojo maitinimo įmonėse taisyklių patvirtinimo“ 
https://e-seimas.lrs.lt/portal/legalAct/lt/TAD/TAIS.233979/asr

	
	Lietuvos Respublikos Vyriausybės 2000 m. gruodžio 15 d. nutarimas Nr. 1458 „Dėl konkrečių valstybės rinkliavos dydžių ir šios rinkliavos mokėjimo ir grąžinimo taisyklių patvirtinimo” 
https://e-seimas.lrs.lt/portal/legalAct/lt/TAD/TAIS.116101/asr

	Informacija ir dokumentai, kuriuos turi pateikti asmuo
	1. Paraiška.
2. Renginio, parodos ar mugės organizatoriaus sutikimas, kuriame turi būti nurodyta renginio trukmė.
3. Įgaliojimas (jeigu paraišką pasirašo ir dokumentus pateikia įgaliotas asmuo).
4. Teisę verstis mažmenine prekyba alkoholiniais gėrimais patvirtinantis dokumentas, išduotas valstybės, kurioje yra licencijos prašytojo buveinė, kompetentingos institucijos.

	Informacija ir dokumentai, kuriuos gauna pats paslaugos teikėjas
	1. Registravimo faktą patvirtinantys duomenys.
Duomenų šaltinis: Juridinių asmenų registras.

2. Informacija apie tai, ar licencijos prašytojas yra registruotas maisto tvarkymo subjektas.
Duomenų šaltinis: Valstybinė maisto ir veterinarijos tarnyba.

3. Informacija apie nustatytos valstybės rinkliavos sumokėjimą.
Duomenų šaltinis: Valstybinė mokesčių inspekcija.

4. Informacija apie pastato, kurio patalpose bus vykdoma mažmeninė prekyba alkoholiniais gėrimais, teisinę registraciją (tikrinama tais atvejais, kai prašoma licencijos, kuri gali būti išduota prekiauti alkoholiniais gėrimais tik stacionariuose pastatuose įrengtose prekybos ar viešojo maitinimo vietose) Duomenų šaltinis: VĮ „Registrų centras“.

5. Informacija, ar licencijos prašytojui yra įsiteisėjusių Departamento nutarimų dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą, taip pat ar licencijos prašytojo vadovas yra ar buvo įmonių ar Europos juridinių asmenų ar jų filialų, kuriuose nustatyta atvejų, kai Lietuvos Respublikoje buvo gaminami, parduodami ir (ar) laikomi, gabenami alkoholio produktai neturint Lietuvos Respublikos Vyriausybės nustatyta tvarka išduotos licencijos, vadovas.
Duomenų šaltinis: Narkotikų, tabako ir alkoholio kontrolės departamentas.

6. Informacija, ar įmonei arba jos vadovui ar kitiems darbuotojams yra įsiteisėję apkaltinamieji teismo nuosprendžiai dėl bausmės skyrimo, įsiteisėję teismo nutarimai, nutartys, įsiteisėję įgaliotų policijos pareigūnų priimti nutarimai dėl nuobaudos skyrimo už alkoholio produktų kontrabandą, alkoholinių gėrimų be banderolių neteisėtą laikymą, gabenimą ar pardavimą, falsifikuotų alkoholio produktų pardavimą, gabenimą ar laikymą.
Duomenų šaltinis: Informatikos ir ryšių departamentas prie Lietuvos Respublikos vidaus reikalų ministerijos.

	Administracinės paslaugos teikimo būdas (tipas)
	Elektroninė
Neelektroninė

	Duomenys apie elektroninės administracinės paslaugos teikimą
	Nuoroda: 
https://www.epaslaugos.lt/portal/citizen/service/162005/23640
Brandos lygis: 4 
Tapatybės nustatymas: reikalingas
Paslaugos užsakymo prisijungimo būdai:
Verslo subjektams:
· elektroninio parašo naudotojams 
· asmens tapatybės kortelė
· bankai 
Užsieniečiams:
· elektroninio parašo naudotojams
· asmens tapatybės kortelė
· bankai 

	Administracinės paslaugos teikimo proceso aprašymas
	„Prašymo pateikimas“
1. Asmuo, norintis gauti vienkartinę licenciją verstis mažmenine prekyba alkoholiniais gėrimais (toliau - Licencijos prašytojas) pateikia paraišką vienu iš šių būdų: tiesiogiai atvykęs į Savivaldybės administraciją, per Paslaugų ir gaminių kontaktinį centrą arba per Elektroninius valdžios vartus (www.epaslaugos.lt) paspaudęs mygtuką „Užsakyti“. Jeigu Licencijos prašytojas pateikia netikslią informaciją ar ne visus dokumentus, apie būtinybę pateikti trūkstamą informaciją ir (ar) dokumentus arba juos patikslinti, kai pateikti neteisingi duomenys, Licencijos prašytojas informuojamas ne vėliau kaip per 5 darbo dienas nuo  paraiškos ir dokumentų gavimo, pranešama raštu (elektroninėmis priemonėmis (jeigu licencijos prašytojas paraiškoje yra nurodęs savo elektroninio pašto adresą) arba registruotu laišku) ir nustatomas ne trumpesnis, kaip 5 darbo dienų terminas patikslintai paraiškai išduoti licenciją ir (ar) trūkstamiems arba patikslintiems dokumentams pateikti. Licencijos prašytojas turi ištaisyti trūkumus per nustatytą terminą ir pateikti patikslintą paraišką išduoti licenciją ir (ar) trūkstamus arba patikslintus dokumentus.
„Prašymo nagrinėjimas“ 
2. Paslaugos vykdytojas išnagrinėja paraišką ir kartu pateiktus dokumentus.
3. Paslaugos vykdytojas patikrina informaciją Juridinių asmenų registre. 
4. Paslaugos vykdytojas patikrina, ar licenciją išduodančioje institucijoje negauta valstybinės priežiūros ir teisėsaugos institucijų pranešimų, taip pat ar licencijos prašytojas yra registruotas maisto tvarkymo subjektas.
5. Prašydamas pateikti dokumentus ir ar informaciją nurodytus skiltyje Informacija ir dokumentai, kuriuos gauna pats paslaugos teikėjas, kreipiasi į Registrų centrą, Narkotikų, tabako ir alkoholio kontrolės departamentą, Informatikos ir ryšių departamentą prie Lietuvos Respublikos vidaus reikalų ministerijos, Valstybinę maisto ir veterinarijos tarnybą.

„Atsakymo pateikimas“
6. Paslaugos vykdytojas licenciją įregistruoja, Licencijų informacinėje sistemoje. Vienkartinės licencijos popierinis dokumentas nerengiamas.
Duomenis apie vienkartines licencijas galima pasitikslinti: https://www.licencijavimas.lt/lis-epp-app/public/licenceSearch.
7. Motyvuotas sprendimas neišduoti licenciją paslaugos gavėjui perduodamas atvykus į Savivaldybės administraciją, registruotu laišku arba el. paštu.

Pastaba. Jeigu per 30 d. nuo visų arba papildytų (patikslintų) dokumentų gavimo dienos paslaugos vykdytojas neišduoda licencijos prašytojui licencijos ir nepateikia motyvuoto rašytinio atsisakymo išduoti licenciją, laikoma, kad licencija išduota.

	Administracinės paslaugos teikėjas
	Viešosios tvarkos skyrius,
tel. +370 343 90 014; +370 62176630
el. p. viesoji.tvarka@marijampole.lt


	Administracinės paslaugos suteikimo trukmė
	Licencija išduodama per 30 dienų. 

	Administracinės paslaugos suteikimo kaina (jei paslauga teikiama atlygintinai)
		Sąskaitos Nr.
	Banko kodas
	Banko pavadinimas
	SWIFT kodas

	LT78 7290 0000 0013 0151
	72900
	AS „Citadele bankas“
	INDULT2X

	LT05 7044 0600 0788 7175
	70440
	AB SEB bankas
	CBVILT2X

	LT32 7180 0000 0014 1038
	71800
	AB „Artea“ bankas
	CBSBLT26

	LT74 4010 0510 0132 4763
	40100
	Luminor Bankas
	AGBLLT2X

	LT24 7300 0101 1239 4300
	73000
	„Swedbank" AB
	HABALT22

	LT42 7230 0000 0012 0025
	72300
	UAB Urbo bankas
	MDBALT22



Lėšų gavėjas Valstybinė mokesčių inspekcija prie LR FM, juridinio asmens kodas 188659752
Įmokos kodas 52318
Už vienkartinės licencijos verstis mažmenine prekyba alkoholiniais gėrimais išdavimą – 30 Eur

	Paslaugos inicijavimo dokumento forma, pildymo pavyzdys
	Prašymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo paskelbimo (įteikimo) dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys), arba per Lietuvos teismų elektroninių paslaugų portalą (https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	J. Basanavičiaus a. 1, 68307 Marijampolė, I aukštas, 3, 4 langelis.

Paslauga teikiama ir elektroniniu būdu:
https://www.epaslaugos.lt/portal/login?searchId=35851d46-5c6c-4ee2-bbc2-8bc6e860f307




